جمهورباشقانی رجب طیب اردوغان، ژاپنداکی گؤروشمه‌لرینی تاماملایاراق، چینین باشکندی پکنه گئتدی.
پرزیدنت اردوغان، چین دؤولت باشقانی شی جین‌پینگ طرفین‌دن بؤیوک خالق سالونون‌دا رسمی مراسیمله قارشیلاندی.
مراسیمین آردیندان ایکی‌لی و هیاتلرآراسی گؤروشمه گئچیریلدی.
هیاتلرآراسی گؤروشمه اؤنجه‌سین‌ده قیسا بیر چیخیش ائد‌ن اردوغان، شخصینه و هیاتینه گؤستریله‌ن قوناق‌سئورلییه گؤره شی و چین خالقینا تشکر ائتدی.
چین دؤولت باشقانی شی ایله سون ایللردن تئز تئز بیر آرایا گله‌رک مساوره‌لر ائتدیکلرینی خاطیرلادان اردوغان، تورکییه-چین ایلیشکیلرینی هر ساحه‌ده اوزون وعده‌لی بیر آنلاییشلا و استراتژیک بیر باخیشلا گوجلندیرمه نقطه‌سینده آنلاشدیقلارینی سؤیله‌دی.
مینلرجه ایللیک ایلیشکی‌لره صاحب، ایپک یولو ایله بیر بیرینه باغلانان اسکی مدنیتلر اوزرین‌ده قورولموش تورکییه-چین ایش بیرلیگینین گوجلندیریلمه‌سی اوچون پتانسیلین بؤیوک اولدوغونا ایناندیغینی بیلدیره‌ن اردوغان،
"تک چین سیاستی، تورکییه اوچون استراتژیک اؤنمده‌دیر. چینه سفریم بو دفعه قلوبال باریش و ثابت‌لییه یؤنه‌لیک سینامالارین آرتدیغی بیر دؤنمده باش وئریر. تورکییه-چین ایلیشکی‌لرینین گوجله‌نمه‌سی، بؤلگه‌سل و قلوبال ثابت‌لییه ده بؤیوک و فرق‌لی بیر قاتقی وئره‌جک‌دیر" دئدی.
چین دؤولت باشقانی شی ده، بو سفر موناسیبتی ایله ایلیشکی‌لری گلیشدیرمه‌یی اومدوقلارینی دئدی.
شی، "قارشی‌لیق‌لی استراتژیک گوون آرتیرمالی، استراتژیک ایش‌بیرلیگینی گوجلندیرمه‌لی، عزم ایله مرکزین‌ده بیرلشمیش میللتلر تشکیلاتینین و اولوسلارآراسی حقوق سیستمینین اولدوغو اولوسلارآراسی سیستمی قورومالی، چوخ طرف‌لی‌لیگی و اولوسلارآراسی عدالتی اورتاق شکیلده ساوونمالیییق" ایفاده‌لرینی ایشلتدی.
شی، اردوغان ایله اورتاق چیخار و راحاتسیز‌لیقلارلا، ایکی‌لی، بؤلگه‌سل و اولوسلارآراسی مسئله‌لر حاقین‌دا درین‌دن فیکیر آلیش وئریشی ائتمه‌یی آرزو ائتدیینی بیلدیردی.
داها سونرا اردوغان، چین دؤولت باشقانی شی طرفین‌دن شرفینه وئریله‌ن رسمی یئمه‌گه قاتیلدی.
